LIETUVOS RESPUBLIKOS APLINKOS MINISTRO

ĮSAKYMAS

DĖL LIETUVOS RESPUBLIKOS APLINKOS MINISTRO 2008 M. gegužės 7 D. ĮSAKYMO Nr. d1-239 „DĖL kasybos pramonės atliekų tvarkymo“ PAKEITImo

2011 m. gegužės 24 d. Nr. D1-417

Vilnius

Pakeičiu Kasybos pramonės atliekų tvarkymo tvarkos aprašą, patvirtintą Lietuvos Respublikos aplinkos ministro 2008 m. gegužės 7 d. įsakymu Nr. D1-239 „Dėl Kasybos pramonės atliekų tvarkymo“ (Žin., 2008, Nr. 58-2184; 2010, Nr. 135-6911):

1. Išdėstau 8.11 punktą taip:

„8.11. naudingosios iškasenos – žemės gelmėse esančios organinės natūralios ir neorganinės medžiagos, pvz., kasamas energetinis kuras, metalų rūdos, nemetalinės naudingosios iškasenos, vertingieji mineralai, pramonei ar statybai naudojamos naudingosios iškasenos, išskyrus vandenį;“.

2. 7 priede:

2.1. išdėstau 2.4 punktą taip:

„2.4. žemės gelmių naudotojo pateikta informacija pagal Lietuvos Respublikos planuojamos ūkinės veiklos poveikio aplinkai vertinimo įstatymo (Žin., 1996, Nr. 82-1965; 2005, Nr. 84-3105; 2008, Nr. 81-3167) 9 straipsnio 1 dalį ir Poveikio aplinkai vertinimo programos ir ataskaitos rengimo nuostatų, patvirtintų Lietuvos Respublikos aplinkos ministro 2005 m. gruodžio 23 d. įsakymu Nr. D1-636 (Žin., 2006, Nr. 6-225), 10 punktą, jeigu pagal Lietuvos Respublikos planuojamos ūkinės veiklos poveikio aplinkai vertinimo įstatymą reikalingas planuojamos ūkinės veiklos poveikio aplinkai vertinimas.“;

2.2. išdėstau 6 punktą taip:

„6. Suinteresuota visuomenė pasiūlymus ir pastabas turi teisę teikti 21 dieną nuo šio Tvarkos aprašo priedo 5 punkte nurodyto pranešimo paskelbimo dienos.“;

2.3. išbraukiu 7 punkte žodį „motyvuotus“;

2.4. išbraukiu 8 punkte žodžius „motyvuotus bei pagrįstus“;

2.5. išbraukiu 11 punkte žodį „motyvuotus“.

Aplinkos ministras	Gediminas Kazlauskas